armvectores/hy_wikipedia_2023 huggingface dataset:
Գեներալ-մայոր

Գեներալ-մայոր, ծառայություն նախատեսող մի շարք պետական մարմիններում շնորհվող բարձրագույն սպայակազմի առաջնային կոչում։


== Գեներալ-մայոր կոչումը ՀՀ-ում ==
Կոչումը պատկանում է բարձրագույն կոչումների դասին և շնորհվում է ՀՀ Նախագահի կողմից։ ՀՀ Զինված ուժերում այն չորրորդն է (բանակի գեներալից, գեներալ-գնդապետից և գեներալ-լեյտենանտից հետո), ՀՀ Ազգային անվտանգության մարմիններում (գեներալ-գնդապետից և գեներալ-լեյտենանտից հետո) և ՀՀ Ոստիկանությունում (ոստիկանության գեներալ-գնդապետից և ոստիկանության գեներալ-լեյտենանտից հետո) երրորդն է, երկրորդն է ՀՀ Փրկարար ծառայությունում (փրկարարական ծառայության գեներալ-լեյտենանտից հետո), մաքսային ծառայությունում (մաքսային ծառայության գեներալ-լեյտենանտից հետո), քրեակատարողական ծառայությունում, ՀՀ քննչական կոմիտեում և ՀՀ հատուկ քննչական ծառայությունում (արդարադատության գեներալ-լեյտենանտից հետո), բարձրագույնն է հարկային ծառայությունում (հարկային ծառայության գեներալ-մայոր) և դատական ակտերի հարկադիր կատարումն ապահովող ծառայությունում (արդարադատության գեներալ-մայոր)։ Դատական կարգադրիչների ծառայությունում այն չի շնորհվում (բարձրագույնն է արդարադատության գնդապետի կոչումը)։
Պաշտոնները ներկայացված են կոչման շնորհման օրվա դրությամբ։


== Գեներալ-մայորի զինվորական կոչում ունեցող անձինք ==


== Ոստիկանության գեներալ-մայորներ ==


== Փրկարարական ծառայության գեներալ-մայոր ==


== Արդարադատության գեներալ-մայորներ ==


== Մաքսային ծառայության գեներալ-մայորներ ==


== Հարկային ծառայության գեներալ-մայորներ ==


== Տես նաև ==
Զինվորական կոչում
Փսերիմոս

Փսերիմոս (հուն․՝ Ψέριμος), կղզի Միջերկրական ծովի մաս հանդիսացող Եգեյան ծովի հարավում՝ Դոդեկանեսյան կղզեախմբում։ Կղզու տարածքը պատկանում է Հունաստանի Հանրապետությանը և վարչականորեն մտնում է երկրի Հարավային Եգեյան կղզներ պերիֆերիայի կազմի մեջ։
Տեղակայված լինելով Եգեյան կղզիների ծայր հարավում, այն բավականին մոտ է Թուրքիայի Հանրապետության սահմանին։


== Աշխարհագրություն ==
Փսերիմոսը մտնում է Դոդեկանեսյան կղզիների (Հարավային Սպորադներ) կազմի մեջ։ Այն գտնվում է Կալիմնոս և Կոս կղզիների մեջտեղում։ Ընդհանուր առմամբ զբաղեցնում է ընդամենը 15 կմ² տարածք։
Ռելիեֆը կլիման հիմնականում լեռնային է։


== Բնակչություն ==
Ըստ 2001 թվականին Հունաստանի Հանրապետությունում անցկացված մարդահամարի տվյալների՝ կղզու բնակչությունը կազմում է 130 մարդ, հիմնականում՝ հույներ։ Բնակչության խտությունը՝ 8,667 մարդ/կմ քառ․։
Կղզու բնակիչները զբաղվում են Հունաստան ժամանած զբոսաշրջիկներին սպասարկելով և ձկնորսությամբ։


== Ծանոթագրություններ ==


== Արտաքին հղումներ ==
Կալիմնոսի շրջանի պաշտոնական կայք (անգլ.) (անգլ.)
Կիպրոսի Հանրապետության Ազգային գվարդիա

Կիպրոսի Հանրապետության զինված ուժեր Կիպրոսում և նրա սահմաններից դուրս հայտնի են Ազգային գվարդիա (հուն․՝ Εθνική Φρουρά) անունով։ Դրանք միավորված զինված ուժեր են, որոնք իրենց կազմում ունեն ցամաքային զորքեր, ռազմածովային ուժեր և ռազմաօդային ուժեր։
Կիպրոսի Հանրապետության Ազգային գվարդիան համալրվում է համընդհանուր զինվորական ծառայության մասին օրենքի հիման վրա։ Զինվորական ծառայությունը պարտադիր է արական սեռի հույն կիպրացիների, Կիպրոսի Հանրապետության 18 տարին լրացած քաղաքացիների համար և տևում է 14 ամիս։
Զորացրումից հետո զինծառայողները ներառվում են պահեստազորի մեջ և զորակոչվում են կանոնավոր հավաքներին։


== Ընդհանուր տեղեկություններ ==


== Զինված ուժերի կազմը ==
Ազգային գվարդիայի Գլխավոր շտաբ (հուն․՝ Γενικό Επιτελείο Εθνικής Φρουράς)

Հատուկ նշանակության զորքերի հրամանատարություն (հուն․՝ Διοίκηση Kαταδρόμων) (ΔΚ)
Ռազմական ոստիկանություն (հուն․՝ Στρατονομία) (ΣΝ)


=== Ցամաքային բաղադրիչ ===

1-ին հետևակային դիվիզիա (հուն․՝ I Μεραρχία Πεζικού) (Ι ΜΠ)
2-րդ հետևակային դիվիզիա(հուն․՝ II Μεραρχία Πεζικού) (ΙΙ ΜΠ)
4-րդ հետևակային բրիգադ (հուն․՝ IV Ταξιαρχία Πεζικού (ΙV ΤΑΞΠΖ)
8-րդ հետևակային բրիգադ (հուն․՝ VIII Ταξιαρχία Πεζικού (VIII ΤΑΞΠΖ)
20-րդ զրահատանկային բրիգադ (հուն․՝ XX Τεθωρακισμένη Ταξιαρχία) (ΧΧ ΤΘΤ)
3-րդ օժանդակ բրիգադ (հուն․՝ III Ταξιαρχία Υποστήριξης) (ΙΙΙ ΤΑΞΥΠ)
Հրետանային հրամանատարություն (հուն․՝ Διοίκηση Πυροβολικού) (ΔΠΒ)


=== Ռազմածովային բաղադրիչ ===

Ծովային հրամանատարություն (հուն․՝ Διοίκηση Ναυτικού) (ΔΝ)
Ռազմածովային բազայի հրամանատարություն
Ռազմանավերի հրամանատարություն
Առափնյա մարտկոցների հրամանատարություն
Ստորջրյա ոչնչացման հրամանատարություն
Ստորջրյա ոչնչացման ջոկատ (հուն․՝ Μονάδα Υποβρυχίων Καταστροφών) (ΜΥΚ)
Ափամերձ հսկողության հրամանատարություն


=== Ռազմաօդային բաղադրիչ ===

Օդային հրամանատարություն (հուն․՝ Διοίκηση Αεροπορίας) (ΔΑ)Փրկարարական գործողությունների կոորդինացման կենտրոն (հուն․՝ Κέντρο Συντονισμού Έρευνας — Διάσωσης) (ΚΣΕΔ)
449-րդ հակատանկային ուղղաթիռային էսկադրիլիա (հուն․՝ 449 Μοίρα Αντιαρματικών Ελικοπτέρων) (449ΜΑΕ)
450-րդ ուղղաթիռային էսկադրիլիա (հուն․՝ 450 Μοίρα Ελικοπτέρων) (450 Μ.Ε/Π):


== Պատկերասրահ ==

		
		
		
		


== Տես նաև ==
Հունաստանի զինված ուժեր
ԷԼԴԻԿ


== Ծանոթագրություններ ==


== Արտաքին հղումներ ==
(ռուս.) Կիպրոսի զինված ուժեր
Կիպրոսի Հանրապետության պաշտպանության նախարարության պաշտոնական կայք Archived 2009-12-19 at the Wayback Machine. (հուն.) (անգլ.) (թուրքերեն)
Կիպրոսի Հանրապետության Ազգային գվարդիայի Գլխավոր շտաբի պաշտոնական կայք (հուն.) (անգլ.)
http://www.greekmilitary.net/CypriotTroops.htm Archived 2009-06-15 at the Wayback Machine.
Դարաբեկ

Դարաբեկ, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքից հյուսիս, ավելի քան 2000 մ բարձրություն ունեցող լեռնանցքի վրա։


== Պատմություն ==
Հայերը մասնակցել են ինքնապաշտպանական կռիվներին և 1916 թվականին հայ կամավորական ջոկատների ուղեկցությամբ գաղթել են Արևելյան Հայաստան։ Դրանից հետո գյուղն ամայացել է։


== Բնակչություն ==
XIX դարում եղել է զուտ հայաբնակ։ 1850 թվականին ուներ 18, իսկ 1909 թվականին՝ 30 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անագի (Ⅳ) քլորիդ

Անագի (Ⅳ) քլորիդը (տետրաքլորստաննան, անագի տետրաքլորիդ, անագական յուղ)՝ SnCl₄, ծանր, անգույն (երբեմն՝ դեղնավուն), օդում ծխացող հեղուկ է (ալքիﬕկոսներն այն անվանել են Spiritus fumans Libavii)։
Անագի մանրադիսպերս տետրաքլորիդը ջրի գոլորշիների հետ առաջացնում է թանձր ծուխ և գրգռիչ ազդեցություն է թողնում մաշկի վրա, այդ պատճառով այն Առաջին համաշխարհային պատերազմ ժամանակ օգտագործվել է որպես ծխագոյացուցիչ և քիﬕական զենք։
H₂O-ում լուծելիս հիդրոլիզվում է.
3SnCl₄+2H₂O=SnO₂+2H₂[SnCl₆]
Խիտ NH3•H2O-ի հետ տալիս է անագի (Ⅳ) օքսիդ.
SnCl4 + 4(NH3•H2O) (խիտ) = SnO2↓ + 4NH4Cl + 2H2O
Լուծվում է խիտ եռացող H₂SO₄-ում՝ առաջացնելով քառարժեք անագի համապատասխան աղեր.
SnCl4 + 2H2SO4 (խիտ) = Sn(SO4)2 + 4HCl↑


== Ծանոթագրություններ ==
Տոռոխա

Տոռոխա (իսպ.՝ Torroja, բասկ.՝ Torroja del Priorat, կատ.՝ Torroja del Priorat)՝ մունիցիպալիտետ Իսպանիայում։ Մտնում է Տարրագոնա պրովինցիայի մեջ՝ Կատալոնիա ինքնավար համայնքում ։ Մունիցիպալիտետը գտնվում է Պրիորատ շրջանում։ Նրա տարածքը գրավում է 13,2 կմ², իսկ բնակչությունը կազմում է 165 մարդ (2010 թվականի մարդահամարի տվյալների համաձայն)։


== Ծանոթագրություններ ==


== Արտաքին հղումներ ==
պաշտոնական կայք
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Información general Archived 2008-05-13 at the Wayback Machine.
Պալենա (այլ կիրառումներ)

Պալենա, կարող է վերաբերել՝

Պալենա - կոմունա Իտալիայում
Պալենա - նահանգ Չիլիի Լոս Լագոս տարածաշրջանում
Մարտինովկա (գյուղ, Բառի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ուկրաիներեն՝ Мартинівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Մարտինովկա գյուղում բնակվում էր 384 մարդ։ Բնակավայրը զբաղեցնում է 1612 կմ² տարածք։ Բնակչության խտությունը կազմում էր 238,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քանդլեր շրջան (Ջորջիա)

Քանդլեր շրջան (անգլ.՝ Candler County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 640 կմ² է, բնակչությունը՝ 9.577 մարդ (2010 թ. տվյալներով)։ Շրջկենտրոնն է Մետեր բնակավայրը։ Կազմավորվել է 1914 թ.։
Չելատմա

Չելատմա (ռուս.՝ Челатьма), գյուղ Ռուսաստանի Նիժնի Նովգորոդի մարզի Դիվեևսկի շրջանի կազմում։
Բնակչությունը 2008 թվականին գրանցված տվյալներով կազմել է 24 մարդ։
Գտնվում է շրջանի կենտրոնում, Դիվեևո շրջկենտրոնից 13 կմ արևմուտք, Կրուտեց գետի (Սարմայի ձախ վտակ) ակունքում, ծովի մակարդակից բարձրությունը կազմում է 185 մ։ Մոտակա բնակավայրերն են` Վլադիմիրովկա 1 կմ հարավ և Կրուցի 2 կմ հյուսիս։ Գյուղում կա 2 փողոց՝ Զարեչնայա և Սովետսկայա։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանայոտիս Դանգլիս

Պանայոտիս Դանգլիս (հուն․՝ Παναγιώτης Δαγκλής, նոյեմբերի 17, 1853(1853-11-17) կամ 1853, Atalanti, Lokroi Municipality, Phthiotis Regional Unit, Կենտրոնական Հունաստան, Decentralized Administration of Thessaly and Central Greece, Հունաստան - մարտի 9, 1924(1924-03-09), Աթենք, Հունաստան), հույն պետական և ռազմական գործիչ, հունական ուժերի գլխավոր հրամանատարն Առաջին համաշխարհային պատերազմի տարիներին։


== Կենսագրություն ==
Ծնվել է 1853 թվականին՝ Հունաստանի թագավորության Ագրինիոն քաղաքում։
1878 թվականին ավարտել է տեղի ակադեմիան, որից հետո սովորել է Բելգիայում։ Վերադառնալով Հունաստան ստացել է համհարզի կոչում։ Այնուհետև զբաղեցրել է Հունաստանի հրետանային ուժերի տարբեր պաշտոններ։
Հույն-թուրքական պատերազմների ընթացքում՝ 1897 թվականին, եղել է կորպուսի շտաբի պետ։ 1904 թվականից ծառայել է Հունաստանի գլխավոր շտաբում։ 1911 թվականին ստացել է գեներալ-մայորի կոչում, որից հետո նշանակվել է գլխավոր շտաբի հրամանատար։
Պանայոտիս Դանգլիսը մասնակցել է Բալկանյան պատերազմներին, որից հետո Թուրքիայի կառավարության հետ սկսել է հաշտության բանակցություններ։ 1913 թվականին ստացել է գեներալ-լեյտենանտի զինվորական կոչում։
1914 թվականին Դանգլիսը հրաժարական է տվել և համալրել է Էլեֆթերիոս Վենիզելոսի գլխավորած լիբերալ կուսակցության շարքերը։ 1915 թվականին դարձել է Հունաստանի ռազմական նախարար և վճռականորեն աջակցել է Էլեֆթերիոսին՝ գերմանամետ թագավոր Կոնստանտինոս I-ի դեմ պայքարում։ Առաջին համաշխարհային պատերազմի տարիներին գլխավորել է հունական բանակը։ Աշխարհամարտի շրջանում առաջին խոշոր հաղթանակը տարել է Սալոնիկի ռազմաճակատում։
Պատերազմի ավարտից հետո ևս շարունակել է ծավալել քաղաքական գործունեությունը։ Մահացել է 1924 թվականի մարտի 9-ին՝ Հունաստանի մայրաքաղաք Աթենքում։


== Տես նաև ==
Հունաստանն Առաջին համաշխարհային պատերազմում
Էլեֆթերիոս Վենիզելոս


== Ծանոթագրություններ ==
Ալեթլու

Ալեթլու, գյուղ կամ վայր Արևելյան Հայաստանում, Երևանի նահանգի Սուրմալուի գավառում` նրա արևելյան կողմում։
1829-1831 թթ.-ին ուներ 28, 1906 թ.-ին` 788 հայ բնակիչ։
Բնակչության հիմնական զբաղմունքը անասնապահությունն ու գյուղատնտեսությունն էր։
1918-1920 թթ.-ին բնակչությունը տեղահանվեց։ Նրանք բնակություն հաստատեցին Արարատյան դաշտի գյուղերում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
DC կինեմատոգրաֆիական տիեզերքի կերպարների ցուցակ

DC ընդլայնված տիեզերքը (անգլ.՝ DC Extended Universe)՝ ներառում է DC կոմիքսների հերոսների մեծ քանակությամբ կինոադապտացիաներ, Warner Bros.-ի արտադրությամբ։


== Դերասաններ և կերպարներ ==

Աղյուսակի մասին.
Մոխրագույն - կերպարը չի հայտնվում։
Շեղատառ - կերպարը հայտնվում է, որպես կամեո։
О - միայն հնչունավորում։
РВ - կերպարը հայտնվում է միայն ռեժիսորական վերսիայում։
++ - միայն պատկեր, կամ նկար, ինքը կերպարը ֆիլմում չի հայտնվում։


== Ծանոթագրություններ ==
Դոնի Ռոստովի տիեզերագնացության թանգարան

Դոնի Ռոստովի տիեզերագնացության թանգարան (ռուս.՝ Ростовский музей космонавтики), «Վերտիկալ» գիտակրթական համալիրի ստորաբաժանումներից մեկը։ Գտնվում է Ռուսաստանի Դոնի Ռոստով քաղաքում։
Հասցեն՝ Դոնի Ռոստով, Ստաչկայի պողոտա, 231/2։


== Նկարագրություն ==
Թանգարանը հանդիսավորությամբ բացվել է Դոնի Ռոստով քաղաքում 2009 թվականի սեպտեմբերին։ Բացումը նվիրված է եղել տիեզերական սարքաշինության «Քվանտ» գիտաարտադրական ձեռնարկության հիմնադրման 30-ամյակին։ Թանգարանը ստեղծվել է գլխավոր տնօրեն և գլխավոր կոնստրուկտոր, գիտությունների դոկտոր, ակադեմիկոս և Ռուսաստանի ինժեներական ակադեմիայի փոխնախագահ, ՌԴ վաստակավոր կոնստրուկտոր Վյաչեսլավ Մոտինի նախաձեռնությամբ։ Տիեզերագնացության թանգարանի առաջին էքսկուրսիան անցկացրել է Դոնի բնակիչ, տիեզերագնաց-օդաչու, Ռուսաստանի հերոս Յուրի Ուսաչովը։
Թանգարանի ցուցադրությունում առկա են բազմաթիվ ցուցանմուշներ՝ տիեզերական տեխնիկայի նմուշներ, տիեզերագնացների անձնական իրեր, կոստյումներ, սկաֆանդրներ, արխիվային փաստաթղթեր, տիեզերանավերի կողմնորոշման սարքեր, կապի արբանյակների մանրակերտներ, հրթիռների և մոդուլների նավիգացիոն սարքեր, թեմատիկ լուսանկարներ, գրքեր և տպագրական այլ արտադրանք, դրամներ, նամականիշեր, մրցանակներ, արխիվային փաստաթղթեր և տիեզերանավերի հնարավոր բոլոր տեսակների մանրակերտներ։ Թանգարանի այցելուները կարող են ծանոթանալ օդաչուների սննդամթերքի նմուշներին, դրանք պահպանելու համար նախատեսված թիթեղյա պարկուճներին և պլաստիկ փաթեթներին (ներկայումս հեղուկ մթերքի համար օգտագործում են պլաստիկ տոպրակներ)։
Ընդհանուր առմամբ թանգարանում պահվում է ավելի քան 400 առարկա։
Հատուկ ուշադրության են արժանի «Սոյուզ» տիեզերանավի տարրերը, ինչպես նաև գործիքակազմը, որն օգտագործում են տիեզերագնացները Երկրի ուղեծրում աշխատելիս, և արտակարգ իրավիճակների համար նախատեսված նրանց հանդերձանքը, օրինակ՝ «Ֆորել» սկաֆանդրը։ Այն օգտագործվում է ջրի մեջ չպլանավորված վայրէջք կատարելիս։ Մարդը կարող է նրա մեջ մնալ մինչև 5 օր առանց ցրտահարվելու վտանգի։
Ցուցադրության կենտրոնական դիրքը զբաղեցնում է Միջազգային տիեզերակայանի 15-րդ արշավախմբի այցելության «Սոյուզ ՏՄԱ-10» տիեզերական իջեցվող սարքը։ Այն թանգարանին հանձնվել է «Ռոսկոսմոս» պետական ձեռնարկության կողմից։ Սարքը հետագայում վերականգնվել է և թանգարանի աշխատակիցների կողմից վերափոխվել մարզասարքի, որը թույլ է տալիս մոդելավորել տիեզերանավերի տարբեր մանևրներ։ Սա միակ գործող մոդելն է ՌԴ Հարավային դաշնային տարածաշրջանում։
Բացի թանգարանի ցուցանմուշները դիտելուց, այցելուները կարող են փորձարկել հենասարքը, որում տիեզերագնացները գտնվում են մեկնարկի և վայրէջքի ժամանակ, կատարել երևակայական թռիչք տիեզերք և դիտել վավերագրական ֆիլմ ուղեծրում մարդկանց կյանքի և աշխատանքի մասին։
Թանգարանը զբաղվում է լայն գիտահետազոտական և մշակութային-լուսավորչական գործունեությամբ։ Այնտեղ հաճախ կազմակերպվում են կրթական-ժամանցային միջոցառումներ տիեզերքի հետ կապված թեմաներով։


== Արտաքին հղումներ ==
Ростовский музей космонавтики: фото, описание
Ростовский музей космонавтики
Մադաթ Գուլիև

Մադաթ Գազանֆար օղլը Գուլիև (ադրբ.՝ Mədət Qəzənfər oğlu Quliyev; սեպտեմբերի 27, 1958(1958-09-27), Գանձակ, Ադրբեջանական ԽՍՀ, ԽՍՀՄ), Ադրբեջանի ԱԱԾ ղեկավար։ Նախկինում եղել է երկրի Ազգային անվտանգության և արդարադատության փոխնախարար։ Զբաղեցրել է նաև արդարադատության նախարարության քրեակատարողական վարչության պետի պաշտոնը։ Ունի գեներալ լեյտենանտի զինվորական կոչում։ 1995 թվականին արժանացել է Ադրբեջանի ազգային հերոսի կոչման։ Ամուսնացած է, ունի երկու երեխա։


== Կենսագրություն ==
Մադաթ Գուլիևը ծնվել է 1958 թվականի սեպտեմբերի 27-ին Գանձակում։ 1965 թվականին ընդունվել է տեղի № 1 դպրոցը, իսկ 1975 թվականին ավարտել է № 8 միջնակարգ դպրոցը։ 1976 թվականին ընդունվել է Ֆիզիկական կուլտուրայի Ադրբեջանի պետական ինստիտուտ։ 1979 թվականին Գուլիևը դարձել է ձյուդոյի ԽՍՀՄ սպորտի վարպետ։ 1980 թվականին զորակոչվել է բանակ։ 1982 թվականին աշխատել է «Դինամո» միությունում։ Շուտով ծառայության է անցել Ադրբեջանի ներքին գործերի նախարարությունում։ 1993 թվականի դեկտեմբերի 10-ին, հերթական օպերացիայի ժամանակ, վիրավորվել է։
1994 թվականին Մադաթ Գուլիևը աշխատանքի է անցել կազմակերպված հանցավորության դեմ պայքարի շրջանային բաժնում։ Նույն տարվա հոկտեմբերին մասնակցել է զինված խմբավորման լիկվիդացման օպերացիային։
1995 թվականի դեկտեմբերի 26-ին Ադրբեջանի նախագահի №424 որոշմամբ, Ադրբեջանի ՆԳՆ գնդապետ Մադաթ Գուլիևին շնորհվել է Ադրբեջանի ազգային հերոսի կոչում։
1997 թվականին ավարտել է Ադրբեջանի ոստիկանության ակադեմիան։ 2001 թվականին եղել է կազմակերպված հանցավորության դեմ պայքարի վարչության պետ, իսկ 2002 թվականից գլխավորել է թմրանյութերի դեմ պայքարի վարչությունը։ 2004 թվականին Գուլիևը նշանակվել է Ինտերպոլի ադրբեջանական ծառայության ղեկավար։
2005 թվականի հունիսի 30-ին Ադրբեջանի նախագահի № 866 որոշմամբ, նրան շնորհվել է գեներալ մայորի զինվորական կոչում։ 2011 թվականի փետրվարին նշանակվել է արդարադատության փոխնախարար՝ ղեկավարելով քրեակատարողական վարչությունը։ 2012 թվականի նոյեմբերի 19-ին նրան շնորհվել է գեներալ լեյտենանտի զինվորական կոչում։ 2015 թվականի հոկտեմբերի 20-ին նշանակվել է ԱԱԾ փոխնախարար։ Ներկայումս ղեկավարում է ԱԱԾ-ն։


== Շքանշաններ ==
Ադրբեջանի ազգային հերոս (1995)
«Հայրենիքին մատուցած ծառայությունների համար» երրորդ աստիճանի մեդալ (2014)


== Ծանոթագրություններ ==


== Արտաքին հղումներ ==
Ադրբեջանի ՆԳՆ (ադրբ.)
Quliyev Mədət Qəzənfər oğlu (ադրբ.)
[1] Archived 2011-12-28 at the Wayback Machine. (ադրբ.)
20 000 լյո ջրի տակ (ֆիլմ, 1997)

Անվան այլ կիրառումների համար տե՛ս՝ 20 000 լյո ջրի տակ (այլ կիրառումներ)20 000 լյո ջրի տակ ( անգլ.՝ 20,000 Leagues Under the Sea ), Village Roadshow Pictures–ի 1997 թվականին նկարահանած հեռուստաֆիլմը ֆրանսիացի գրող Ժյուլ Վեռնի համանուն վեպի մոտիվներով։ Ռեժիսոր Ռոդ Հարդի, սցենարիստ Բրայան Նելսոն։


== Սյուժե ==
Երիտասարդ գիտնական, Փարիզի թանգարանի խորհրդատու Պիեր Արոնաքսը զեկուցում է պատրաստում ծովագիտության ամերիկյան ակադեմիայի համար՝ դատարաններում կրկնվող դեպքերի՝ անհայտ օբյեկտի հետ բախումների մասին։ Հավաքվածնեը ծիծաղելի են համարում Արոնաքսի այն կարծիքը, որ այդ օբյեկտը կարող է լինել հսկայական նարվալ և ցրվում են։ Բրոքեր կազմակերպություններից մեկը՝ «Ստյուարտ Լայն»–ը, որը կորցրել էր իր նավը, հետաքրքվում է Արոնաքսի զեկուցումով և համոզում ԱՄՆ–ի կառավարությանը կազմակերպել արշավախումբ «Աբրահամ Լինկոլն» ռազմանավի վրա։ Դեպի Բոստոն ճանապարհի վրա Արոնաքսը վարձում է սևամորթ Կեյբ Ատուկսին։ Նավարկության ժամանակ սևամորթը կռվի է բռնվում հարպունահար Նեդ Լենդի հետ և արդյունքում երկուսն էլ դուրս են արվում նավից։ Հայտնվում է խորհրդավոր նարվալը։ Նավի կապիտանը հրամայում է սկսել հարձակում և զարմացած հայտնում է, որ նավալը պատված է «15 դյույմ հաստությւոն ունեցող զրահով»։ Նավի վրա պայթյուն է տեղի ունենում, և Արոնաքսը ևս հայտնվում է նավից դուրս։ Խորհրդավոր նավի կապիտանը երեք հերոսներին վերցնում է իր մոտ և հայտնում, որ նրանք իր գերիներն են։


== Դերերում ==


== Ծանոթագրություններ ==


== Արտաքին հղումներ ==
Ֆիլմը
465

465 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 465 թվականն է, 
V դարի 65-րդ տարին։


== Դեպքեր ==


== Ծնունդներ ==


== Մահեր ==
Թերճիլ (այլ կիրառումներ)

Թերճիլ, կարող է վերաբերել՝

Թերճիլ - գետակ ներկայիս Թուրքիայում
Թերճիլ - լեռնագագաթ Հայկական լեռնաշխարհում, Անտիտավրոս լեռնահամակարգում
Հունվեյբիններ

Հունվեյբիններ (չինարեն՝ 紅衛兵 - կարմիր պահապաններ, կարմիրգվարդիականներ), 1966 թվականին Չինաստանում դպրոցականներից և ուսանողներից կազմված ջոկատների անդամներ, որոնց ցզաոֆանների (խռովարարների) հետ օգտագործել է Մաո Ցզե Դունը՝ հակառակորդների դեմ պայքարելու համար։ 1968 թվականից խունվեյբինական շարժումն անկում է ապրել։
Կրիշնա Կոհլի

Կրիշնա Կումարի Կոհլի (սինդհի՝ ڪرشن ڪماري ڪوهلي ուրդու՝ کرشنا کماری کوہلی‎‎, փետրվարի 1, 1979(1979-02-01), Tharparkar District, Mirpur Khas Division, Սինդ, Պակիստան), հայտնի է նաև իր մականունով՝ Կիշու Բաի, պակիստանցի քաղաքական գործիչ։ 2018 թվականի մարտից Պակիստանի սենատի անդամ։ Այս պաշտոնը զբաղեցնող առաջին հինդուիստ դալիտ կինն է։ Հայտնի է կանանց իրավունքների համար և ստրկացման դեմ պայքարի քարոզարշավներով։


== Կենսագրություն ==
Կոհլին ծնվել է  1979 թվականի փետրվարի 1-ին Նագարպարկար գյուղից սերող աղքատ ընտանիքում: Երբ Կոհլին երեխա էր և 3-րդ դասարանի աշակերտուհի, նա և  ընտանիքը երեք տարի գերի են եղել որպես կալանավորված բանվորներ Ումերկոտ շրջանի տերերին պատկանող մասնավոր բանտում։ Նրանք ազատ են արձակվել միայն ոստիկանների կողմից իրենց սեփականատիրոջ հողի վրա հարձակումից հետո։ Նախնական կրթություն Կոհլին ստացել է Ումերկոտ շրջանում, այնուհետև՝ Միրպուր-Խաս շրջանում։
Կոհլին ամուսնացել է 1994 թվականին, երբ տասնվեց տարեկան էր և սովորում էր իններորդ դասարանում։ Ուսումը շարունակել է ամուսնությունից հետո և 2013 թվականին սոցիոլոգիայի մագիստրոսի աստիճան է ստացել Սինդի համալսարանից։
2007 թվականին Կոհլին մասնակցել է Իսլամաբադում անցկացված երրորդ Մեհերգարհի մարդու իրավունքների երիտասարդ առաջնորդների ուսուցման ճամբարին, որտեղ ուսումնասիրել է Պակիստանի կառավարությունը, միջազգային միգրացիան, ռազմավարական պլանավորումը և տեղեկացել այն գործիքների մասին, որոնք կարող են կիրառվել սոցիալական փոփոխությունների համար։


== Քաղաքական գործունեություն ==
Կոհլին միացավ Պակիստանի ժողովրդական կուսակցությանը որպես սոցիալական ակտիվիստ՝ պայքարելու Թար շրջանի մարգինալացված համայնքների իրավունքների համար։ Նաև արշավներ է կազմակերպում կանանց իրավունքների համար, ստրկացման և աշխատավայրում սեռական ոտնձգությունների դեմ։ 2018 թվականին Պակիստանի խորհրդարանական ընտրություններում ընտրվել է Սենատի կազմում որպես պահուստային տեղի համար Սինդից ընտրված Պակիստանի ժողովրդական կուսակցության թեկնածու։ Որպես սենատոր երդմնակալության արարողությունը տեղի է ունեցել 2018 թվականի մարտի 12-ին։ Առաջին հինդուիստ դալիտ և երկրորդ հինդուիստ կինն է, որ ընտրվել է Սենատի կազմում Տաթնա Բհագվանդաս Չավլայից հետո:
2018 թվականին BBC կողմից ներառվել է BBC 100 ազդեցիկ կանանց շարքում։


== Ծանոթագրություններ ==
Սլավնոե (գյուղ, Կիվերցիի շրջան)

Անվան այլ կիրառումների համար տե՛ս՝ ՍլավնոեՍլավնոե (ուկրաիներեն՝ Славне), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1478 թվականին։
2001 թվականի տվյալներով Սլավնոե գյուղում բնակվում էր 121 մարդ։ Բնակավայրը զբաղեցնում է 0,55 կմ² տարածք։ Բնակչության խտությունը կազմում էր 220 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Որսորդական հոբոյ

Որսորդական հոբոյը (անգլերեն՝ Oboe da caccia, գերմաներեն՝ Oboe da caccia) փողային երաժշտական գործիք է։ Պատկանում է հոբոյների ընտանիքին և հիմնականում օգտագործվել է 18-րդ դարում։ Այն իր հնչողությամբ շատ մոտ է անգլիական եղջրափողին։


== Կառուցվածքը և հնչողությունը ==
Ի տարբերություն հոբոյի ընյանիքի մյուս գործիքներին, որոնց խողովակը ուղիղ է, որսորդական հոբոյի խողովակը գալարաձև է։ Նրա լեզվակը նման է մյուս հոբոյների լեզվակին, իսկ վերջնամասին ամրացված է մետաղյա փոքր լայնացած խողովակ, որը ավելի շատ հիշեցնում է պղնձյա փողային գործիքներին (գալարափող, շեփոր)։ Այն մեկ կվինտա ցածր է սովորական հոբոյից։ Նրա խողովակը երկմասանի է։ Ի տաբերություն հոբոյի, որսորդական հոբոյի խողովակի վրայի անցքերը պարուրված չեն մետաղյա փոքրիկ շրջանակներով։ Որսորդական հոբոյը հոբոյի ընտանիքի մյուս գործիքներից ամենաշատ տարբերվողն է։ Եթե չլիներ ձայնային նմանությունը, շատ հնարավոր է, որ այս գործիքը նույնիսկ չմտներ հոբոյի ընտանիքի շարքերը։ Որսորդական հոբոյի հնչողությունը հոբոյ դ̕ամուրի և անգլիական եղջրափողի հնչողությունների խառնուրդն է։ Նրա տեմբրը շատ տարբերվող և յուրահատուկ է, այդ իսկ պատճառով շատ կոմպոզիտորներ այն օգտագործել են իրենց ստեղծագործություններում յուրօրիանակ երանգ տալու նպատակով։
Ալեքսանդր Մոժայսկի

Ալեքսանդր Ֆեոդորովիչ Մոժայսկի (ռուս.՝ Александр Фёдорович Можайский, մարտի 9 (21), 1825, Կոտկա, Ֆինլանդիայի մեծ իշխանություն, Ռուսական կայսրություն - մարտի 20 (ապրիլի 1), 1890, Սանկտ Պետերբուրգ), ռուս հետազոտող և օդից ծանր թռչող ապարատների բնագավառի գյուտարար է։


== Կենսագրություն ==
Մոժայսկին ծնվել է ռուս հայտնի ծովակալ Ֆյոդոր Տիմոֆեևիչ Մոժայսկու ընտանիքում։ Գերազանց կերպով ավարտելով նախնական կրթությունը 1841 թվականին, մեկ տարի անց ստանում է նավատորմային առաջին կոչումն ու սկսում ծառայությունը Ռուսական նավատորմում։ 7 տարի Բալթիկ և Սպիտակ ծովերում տարբեր նավերով նավարկելուց հետո 1849 թվականին ստանում է լեյտենանտի կոչում։
Ավարտել է ծովային կադետական դպրոցը (1841)։ 1841-1862 թվականներին և 1879-1882 թվականներին ծառայել է ՌԾՆ-ում։ 1882 թվականին պաշտոնաթող է եղել գեներալ մայորի կոչումով (1886 թվականից փոխծովակալ)։
1876 թվականին հաջողությամբ ցուցադրել է իր մոդելների թռիչքը։ 1881 թվականի նոյեմբերի 3-ին, Ռուսաստանում առաջինը, արտոնություն է ստացել իր հնարած «թռչող արկի» (ինքնաթիռի) համար։
Մինչև 1882 թվականին նա որոշ ընդհատումով ծառայել է Ռուսական նավատորմում՝ հասնելով գեներալ-մայորի կոչմանը, իսկ արդեն ծառայությունը լքելուց հետո այդ կոչումը փոխարինվեց «կոնտր-ադմիրալ»-ով։ 1882 թվականին հիմնականում ավարտել է 20 և 10 ձիաուժ հզորության 2 շոգեմեքենայով ինքնաթիռի կառուցումը։ Մոժայսկիի թռչող ապարատը կառավարվող ինքնաթիռների ստեղծման առաջին փորձերից է։


== Առաջին ռուսական օդանավի նախագծում ==
1882 թվականի հուլիսի 20-ին առաջին անգամ փորձարկվեց նրա նախագծած թռչող սարքը, որը նա պատրաստել էր իր սեփական միջոցներով։ Այդ փորձարկման ժամանակ ինքնաթիռն արագություն հավաքելով կտրվեց գետնից, սակայն այնուհետև արագությունը կորցնելով վայր ընկավ թևի վրա և վնասվեց։ Սակայն արդեն 1876 թվականից նա սկսել էր աշխատել իր վաղեմի երազանքի՝ «օդից ծանր» (միջին խտությամբ օդից ավելի խիտ) թռչող սարքի նախագծման վրա։ Ծառայության ընթացքում նա օգտագործում էր հայտնի գիտնականների հետ հանդիպելու բոլոր հնարավորություններն ու անընդհատ կատարելագործում իր նախագիծը։ Մոժայսկին փորձեց այն վերանորոգել, սակայն արդեն միջոցները չբավարարեցին։ Արդյունքում ինքնաթիռը երկար տարիներ մնաց բաց երկնքի տակ, իսկ այնուհետև «ապամոնտաժվեց»։ Նրա մահից հետո Մոժայսկու որդին փորձեց ինքնաթիռի մնացորդները վաճառել կառավարությանը, սակայն մերժում ստացավ։


== Մրցանակներ ==
Ա. Ֆ. Մոժայսկին 1859 թվականին արժանացել է Սուրբ Վլադիմիր 4-րդ աստիճանի շքանշանի։
Սուրբ Ստանիսլավի 2-րդ աստիճանի շքանշան։


== Ծանոթագրություններ ==


== Գրականություն ==
В.Малков. У села Можайского // Вологодский комсомолец. — 1979. — 14.01
Ю.Никулин. Александр Федорович Можайский. — Вологда, 2006
Ю.Арсеньева. Любовь// Русский Север. — 1996. — 16.04
Հագ (այլ կիրառումներ)

Հագ, կարող է վերաբերել՝


=== Աշխարհագրություն ===
Հագ, կոմունա Գերմանիայում, Բավարիա երկրամասում։ Ենթարկվում է Վերին Բավարիա երկրամասին։
Հագ, կոմունա Գերմանիայի Բավարիա երկրամասում։ Ենթարկվում է Վերին Ֆրանկոնիա շրջանին։


=== Կազմակերպություններ ===
Հայոց ազգային գվարդիա (ՀԱԳ), Հայաստանում գործող ազգայնական կազմակերպություն։
Շիլովո (գյուղ, Գլինկովսկի շրջան)

Անվան այլ կիրառումների համար տե՛ս՝ ՇիլովոՇիլովո (ռուս.՝ Шилово), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելեշկով

Մելեշկով (ուկրաիներեն՝ Мелешків), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1800 թվականին։
2001 թվականի տվյալներով Մելեշկով գյուղում բնակվում էր 729 մարդ։ Բնակավայրը զբաղեցնում է 1711 կմ² տարածք։ Բնակչության խտությունը կազմում էր 426,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեռնանդո Կոլոմո

Ֆեռնանդո Կոլոմո (իսպ.՝ Fernando Colomo, փետրվարի 2, 1946(1946-02-02), Մադրիդ, Իսպանիա), իսպանացի կինոպրոդյուսեր, սցենարիստ և ռեժիսոր։ Նա իր ֆիլմերում ավելի քիչ է խաղացել, քան այլ ռեժիսորների ֆիլմերում։
16 տարեկանում նա նկարել է իր առաջին կարճամետրաժ ֆիլմը, ինքնակառավարման մասին։ Նա սովորել է ճարտարապետական բարձրագույն ինստիտուտում, ավելի ուշ նա տեղափոխվել է պաշտոնական ֆիլմերի դպրոց։


== Ֆիլմեր ==
1973 Mañana llega el presidente
1974 En un país imaginario
1976 Pomporrutas imperiales
1976 Usted va a ser mamá
1977 Бумажные тигры / Tigres de papel
1978 Что делает такая девушка, как ты, в таком месте, как это? / ¿Qué hace una chica como tú en un sitio como éste?
1979 Эротические сказки / Cuentos eróticos
1980 Чёрная рука / La mano negra
1982 Я нахожусь в кризисе / Estoy en crisis
1983 Линия неба / La línea del cielo
1985 Рыцарь дракона (Звёздный рыцарь) / El caballero del dragón
1987 Радостная жизнь / La vida alegre
1988 Мисс Карибы / Miss Caribe
1989 Спуститься за покупками / Bajarse al moro
1991 Chicas de hoy en día
1993 Розовая роза / Rosa Rosae
1994 Смешно, но не очень / Alegre, ma non troppo
1995 Эффект бабочки / El efecto mariposa
1996 ¿Recuerdas la primera vez que hiciste… eso?
1998 Варварские годы / Los años bárbaros
1999 Гаванский квартет / Cuarteto de La Habana
2001 Dime que me quieres
2003 Южнее Гранады / Al sur de Granada
2004 Есть повод! / ¡Hay motivo!
2006 El Próximo Oriente
2008 Rivales
2013 Банда Пикассо / Banda Picasso


== Ծանոթագրություններ ==


== Արտաքին հղումներ ==
Internet Movie Database կայք
Սարգիս Ալեքսանյան (այլ կիրառումներ)

Սարգիս Ալեքսանյան կարող է վերաբերվել.

Սարգիս Ալեքսանյան, հայ նկարիչ։
Սարգիս Ալեքսանյան, հայ քաղաքական գործիչ, ՀՀ ԱԺ 7-րդ գումարման պատգամավոր։
Անավգայ

Անավգայ (ռուս.՝ Анавгай, կորյ.՝ Анавн'ай), գյուղ Ռուսաստանի Կամչատկայի երկրամասի Բիստրինսկի շրջանի կազմում։
Բնակչությունը 2007 թվականին գրանցված տվյալներով կազմում էր 616 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերենկուր (Արդենների գավառ)

Սերենկուր (ֆր.՝ Seraincourt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 241 մարդ, բնակչության խտությունը` 14.88 մարդ/կմ²։ Բնակավայրը զբաղեցնում է 16.2 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 147 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 37։ Ակտիվության ցուցանիշը կազմում է 74,8 %։ 110 աշխատունակ մարդկանցից աշխատել է 92 անձ (53 տղամարդ և 39 կին)։ Գործազուրկ են եղել 18 անձ (7 տղամարդ և 11 կին)։ 37 անաշխատունակներից 9-ը եղել են աշակերտներ կամ ուսանողներ, 13-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեն Կանտեն լը Պետի

Սեն Կանտեն լը Պետի (ֆր.՝ Saint-Quentin-le-Petit), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 150 մարդ, բնակչության խտությունը` 16.76 մարդ/կմ²։ Բնակավայրը զբաղեցնում է 8.95 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 92 աշխատունակ (15-64 տարեկան) բնակիչ, որոնցից ակտիվ էին 65-ը, իսկ ոչ ակտիվները` 27։ Ակտիվության ցուցանիշը կազմում է 70,7 %։ 65 աշխատունակ մարդկանցից աշխատել է 53 անձ (28 տղամարդ և 25 կին)։ Գործազուրկ են եղել 12 անձ (4 տղամարդ և 8 կին)։ 27 անաշխատունակներից 10-ը եղել են աշակերտներ կամ ուսանողներ, 5-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոնտեջորդանո

Մոնտեջորդանո (իտալերեն՝ Montegiordano), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2125 մարդ, բնակչության խտությունը կազմում է 61 մարդ/կմ²։ Զբաղեցնում է 35 կմ² մակերես տարածք։ Փոստային ինդեքսն է՝ 87070։ Հեռախոսային կոդը՝ (+39) 0981։


== Ծանոթագրություններ ==
Ելոու Մեդիսին շրջան (Մինեսոտա)

Ելոու Մեդիսին շրջան (անգլ.՝ Yellow Medicine County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,963 կմ² է, բնակչությունը՝ 11,080 մարդ (2000 թ. տվյալներով)։ Շրջկենտրոնն է Գրենիտ Ֆոլս բնակավայրը։ Կազմավորվել է 1871 թ.։
Պովիլաս Լուկշիս

Պովիլաս Լուկշիս, (հուլիսի 7, 1979(1979-07-07), Լիտվական ԽՍՀ, ԽՍՀՄ) լիտվացի ֆուտբոլիստ ով խաղում է լիտվական I Lyga-յի  Utenis Utena ակումբում հարձակվողի դիրքում ։ Նա 1995-1996 թվականների մրցաշրջանի ընթացքում տեղափոխվել է Էկրանաս ֆուտբոլային ակումբ։ 2005 թվականին Լուկշիսը օգնել է Էկրանասին հաղթել A Lyga-ն՝ Լիտվայի ֆուտբոլի առաջնությունը։ Ամբողջ մրցաշրջանի ընթացքում նա խփել է 19 գոլ և երրորդ լավագույն ռմբարկուն էր լիգայում։ 2006 թվականին Էկրանասը զբաղեցրել է երկրորդ տեղը՝ զիջելով չեմպիոն դարձած «Կաունաս» ֆուտբոլային ակումբին։ 2006 մրցաշրջանի ընթացքում Լուկշիսը խփել է 13 գոլ և եղել է վեցերորդ լավագույն ռմբարկուն։ 2013 թվականի հուլիսին Լուկշիսը միացել է  Լիտվայի ֆուտբոլի առաջնության Ռիգայի «Դաուգավա» ֆուտբոլային ակումբին։ Լիգայի 14 հանդիպումների ընթացքում, 12 գոլ խփելով, նա դարձել է ակումբի լավագույն ռմբարկուն և օգնել է «Դաուգավա» ֆուտբոլային ակումբին հասնել վերջինիս պատմության մեջ իր լավագույն արդյունքին՝ առաջնությունում զբաղեցնելով չորրորդ հորիզոնականը։ 2014 թվականի մարտին Լուկշիսը տեղափոխվել է Լեհաստանի ֆուտբոլի առաջին լիգայի «Wigry Suwałki» ակումբ։ 
Լուկշիսը Լիտվայի ֆուտբոլի ազգային հավաքականի կազմում ընգրկվել է 4 անգամ։


== Ծանոթագրություններ ==
Ավան լե Մարսիյի

Ավան լե Մարսիյի (ֆր.՝ Avant-lès-Marcilly), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 499 մարդ, բնակչության խտությունը` 18.07 մարդ/կմ²։ Բնակավայրը զբաղեցնում է 27.62 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հարավ-արևելք, Շալոն ան Շամպայն քաղաքից` 85 կմ հարավ-արևմուտք, Տրուա քաղաքից` 40 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 307 աշխատունակ (15-64 տարեկան) բնակիչ, որոնցից ակտիվ էին 226-ը, իսկ ոչ ակտիվները` 81։ Ակտիվության ցուցանիշը կազմում է 73,6 %։ 226 աշխատունակ մարդկանցից աշխատել է 202 անձ (114 տղամարդ և 88 կին)։ Գործազուրկ են եղել 24 անձ (12 տղամարդ և 12 կին)։ 81 անաշխատունակներից 23-ը եղել են աշակերտներ կամ ուսանողներ, 36-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆաիկիո

Ֆաիկիո (իտալերեն՝ Faicchio), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 3857 մարդ, բնակչության խտությունը կազմում է 90 մարդ/կմ²։ Զբաղեցնում է 43 կմ² մակերես տարածք։ Փոստային ինդեքս՝ 82029, հեռախոսային կոդ՝ 0824։
Սուրբ Հովհաննես Մկրտիչը հարգվում է որպես համայնքի հովանավոր։ Տոնը նշվում է ամեն տարի հունիսի 24-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Աստերոիդների ցանկ (201601-201700)

Աստերոիդների ցանկ (201501-201600)  • Աստերոիդների ցանկ  • Աստերոիդների ցանկ (201701-201800)
 Աստերոիդների ցանկ (201501-201600)  • Աստերոիդների ցանկ  • Աստերոիդների ցանկ (201701-201800)
Թբիլիսիի Վանո Սարաջիշվիլիի անվան պետական կոնսերվատորիա

Վանո Սարաջիշվիլու անվան Թբիլիսիի պետական կոնսերվատորիա (վրաց.՝ ვანო სარაჯიშვილის სახელობის თბილისის სახელმწიფო კონსერვატორია), երաժշտական բարձրագույն ուսումնական հաստատություն Վրաստանի մայրաքաղաք Թբիլիսիում։


== Պատմություն ==
Կոնսերվատորիան հիմնադրվել է 1917 թվականի մայիսի 1-ին։ 1924 թվականին կոնսերվատորիան ստացել է պետական կոնսերվատորիայի կարգավիճակ։ 1947 թվականին ուսումնական հաստատությունը անվանվել է ի պատիվ վրացի քնարադրամատիկական տենոր Վանո Սարաջիշվիլու։
Տարբեր ժամանակներում կոնսերվատորիան ղեկավարել են վրացի և ռուս երաժիշտներ՝

Նիկոլայ Նիկոլաև (1917-1918)
Նիկոլայ Չերեպնին (1919-1922)
Միխայիլ Իպոլիտով-Իվանով (1924-1925)
Զաքարիա Փալիաշվիլի (1918-1919, 1922-1923, 1930-1931)
Դիմիտրի Արաղիշվիլի (1926-1929)
Գրիգորի Կալաձև (1945-1952)
Իոնա Թուսկիա (1952-1961)
Օթար Թաքթաքիշվիլի (1962-1964)
Սուլխան Ցինցաձե (1965-1984)
Նոդար Գաբունիա (1984-2000)
Մանանա Դոյջաշվիլի (...-...)Ներկայումս կոնսերվատորիայի ռեկտորն է պրոֆեսոր Ռեզո Կիկնաձեն։
Շենքը, որտեղ տեղակայված է կոնսերվատորիան, Վրաստանի ճարտարապետական հուշարձան է։ Շինարությունն ավարտվել է 1917 թվականին։ Կոնսերվատորիայում կա 3 համերգասրահ՝ 500, 200 և 80 տեղանոց։
Կոնսերվատորիան Վրաստանի երաժշտական կյանքի կենտրոնն է։ Ուսումնական հաստատության պատկերի ներսում տեղի են ունենում երաժշտական փառատոներ, միջազգային երաժշտական մրցույթներ, մաստեր-կլասներ, համերգներ և այլ միջոցառումներ։


== Դասավանդողներ ==
Մեդեա Ամիրանաշվիլի
Թենգիզ Ամիրեջաբի
Դավիթ Անդղուլաձե
Նոդար Անդղուլաձե
Դավիթ Բադրիձե
Անդրիա Բալանչիվաձե
Օլգա Բախուտաշվիլի-Շուլգինա
Եվգենի Վրոնսկի
Սանդրո Ինաշվիլի
Օթար Թաքթաքիշվիլի
Դավիդ Տորաձե
Աննա Տուլաշվիլի
Վլադիմիր Շերբաչյով


== Նշանավոր շրջանավարտներ ==


=== Կոմպոզիտորներ ===
Անդրիա Բալանչիվաձե
Գիա Ղանչելի
Վանո Մուրադելի
Օթար Թաքթաքիշվիլի
Միքայել Թարիվերդիև
Էրիկ Հարությունյան


=== Դիրիժորներ ===
Սամուիլ Սամոսուդ
Օդիսեյ Դիմիտրիադի
Ջանսուղ Կախիձե


== Դաշնակահարներ ==
Ռուդլոֆ Կերեր
Գիորգի Լացաբիձե


=== Վոկալիստներ ===
Մեդեա Ամիրանաշվիլի
Նանի Բգեգվաձե
Ստելլա Գրիգորյան - մեցցո-սոպրանո, Հունգարիայի պետական օպերայի մենակատարուհի
Նինո Մաչիաձե - սոպրանո, «Լա Սկալա»-յի մենակատարուհի
Էլվիրա Ուզունյան - քնարակոլորատուրային սոպրանո, դերասանուհի։ ՀԽՍՀ և Վրացական ԽՍՀ ժողովրդական արտիստ
Աննա Կասյան - սոպրանո, Փարիզ
Աննա Կիկնաձե - մեցցո-սոպրանո, Մարիինյան թատրոնի մենակատարուհի
Վարդուհի Շահսուվարյան  - հայ օպերային երգչուհի, դերասանուհի, ՀԽՍՀ վաստակավոր արտիստ


== Ծանոթագրություններ ==
Օրորա (Իլինոյս)

Օրորա (անգլ.՝ Aurora), քաղաք ԱՄՆ-ի հյուսիսում,  մեծությամբ Իլինոյս նահանգի  երկրորդ քաղաքը։ Օրորայի պաշտոնական անունը ունի «Կրակների քաղաք» մականունը։ Այդ մականունը օրինական կերպով ընդունվել է 1908 թվականին։ Դա ուղղակիորեն կապված է այն փաստի հետ, որ 1881 թվականին Օրորան դարձել էր ԱՄՆ-ի առաջին ամբողջովին էլեկտրաֆիկացված փողոցային լուսավորություն համակարգ ունեցող քաղաքը։


== Պատմություն ==
1834 — Մաքքարթի եղբայրները Ֆոքս գետի վրա տուն, հողակտոր և ջրաղաց են գնում և մի շարք տնտեսական շինություններ են կառուցում ։
1837 —  բնակավայրում հայտնվում է փոստային բաժանմունք։ «Օրորա» անվանումը դառնում է պաշտոնական ։
1856 —  քաղաքում ստեղծվում է հրդեհային դեպարտամենտ։
1857 — Օրորան միավորվում է արևմտյան ափին գտնվող հարևան բնակավայրերի հետ։
1860—1920 — քաղաքի բուռն զարգացումը․ բացվում են դպրոցներ և հիվանդանոցներ, ի հայտ են գալիս արդյունաբերական ձեռնարկություններ, քաղաքը դառնում է ապաստան ամբողջ աշխարհից եկած հազար ներգաղթյալների համար։
1970—1974 — մի շարք խոշոր ձեռնարկությունների փակում, որոնք վերաբերել են նաև երկաթուղային արդյունաբերությանը (քաղաքի գոյության տնտեսական փաստացի հիմքերը)։
1980 — քաղաքի արդյունաբերական ձեռարկությունների մեծ մասի փակում։ Գործազրկությունը հասնում է մինչև 16 %։
1987—1990 —  մի քանի արդյունաբերական գոտիների և բիզնես կենտրոնների ստեղծում։
1993 — առաջին խաղատան բացումը։
1995—2005 —  Օրորայի արդյունաբերական ձեռնարկությունների զարգացումը արվարձաններում, նոր արդյունաբերական գոտու  ձևավորումը, ակտիվ տնտեսական աճը։


== Արդյունաբերություն ==
Օրորան պատմականորեն, ինչպես ամբողջ Իլինոյս նահանգը, ներկայացնելով մի շարք խոշոր ձեռնարկություններ, ունի զարգացած արդյունաբերություն։

Lyon Workspace Products (երկաթեղեն իրեր)
The Aurora Silverplate Manufacturing Company (ոսկերչական իրերի արտադրություն և տեխնիկական արծաթի արտադրություն)
Barber Greene Ltd. (արդյունաբերական սարքավորումներ)
the Chicago Corset Company (տեսքտիլ արդյունաբերություն)
the Aurora Brewing Company (գարեջրի գործարան)
Stephens-Adamson Company
Caterpillar Inc.
Allsteel Metals (մետաղագործություն)
National Metalwares (մետաղագործություն)
Western Wheeled Scraper Works (հետագայում վերափոխվեց Austin-Western Inc.-ի)


== Հայտնի բնակիչներ և բնիկներ ==
Էդ Քլեյթոն (գրող, նկարազարդող)
Քլայվ Կասլեր (գրող, ծովային հնագետ)
Ռուտ ՎանՍիկլ Ֆորդ (1897—1989) (Չիկագոյի արվեստի ակադեմիայի սեփականատեր)
Կեն Գրիֆին (1909—1956) (դերասան և երաժիշտ)
Վերնոն Լուիս Փարինգթոն (1871—1929), (գրող, պատմաբան, Պուլիցերյան մրցանակի դափնեկիր)
Պոլ Շորինգ (ռեժիսոր, սցենարիստ)
Թոմ Պետրանոֆ (նիզակի նետման աշխարհի նախկին չեմպիոն)
Հենրի Հեյլ (1874—1942) (գրող, աստղաֆիզիկոս)
Դեյվիդ Թիլման (բնապահպան)
Նատանիել Փոփ (ուղղափառ արքեպիսկոպոս)
Վասիլ Լուիս Պուսաս (կաթոլիկ եպիսկոպոս)
Ալեքսանդր Ռատիու (հունակաթոլիկական եկեղեցու քահանա, գրող, ռումինական քաղբանտարկյալ)
Ռեյ Բրեդբերի (հայտնի ֆանտաստիկ գրող)


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Օրորա քաղաքը Չիկագոյի էլեկտրոնային հանրագիտարանը
Пожарный департамент города. Archived 2014-06-26 at the Wayback Machine. Информация в связи со 150-летием департамента (2006 год)
город на city-data.com
Информация для туристов и деловых людей
Региональная палата предпринимателей г. Орора
Լուիս Ռեպետո

Լուիս Օռլանդո Ռեպետո Մալագա (իսպաներեն՝ Luis Orlando Repetto Málaga, օգոստոսի 4, 1953(1953-08-04), Լիմա, Պերու - հունիսի 9, 2020(2020-06-09), Լիմա, Պերու), պերուացի թանգարանագետ, մշակութային գործի կազմակերպիչ, հեռուստատեսային ծրագրավար։


== Գործունեություն ==
Ուսանել է Լեոնիսիո Պրադոյի անվան ռազմական ակադեմիայում։ Ղեկավարել է մշակույթի ազգային ինստիտուտը, ապա՝ մինչև 2018 թվականը՝ Ռիվա Ագուերոյի անվան ինստիտուտի ժողովրդական արվեստների ու ավանդույթների թանգարանը։ Պաշտոնավարել է նաև որպես Թանգարանների միջազգային խորհրդի Պերուի կոմիտեի (ICOM-Peru-ի) փոխնախագահ, ինչպես նաև՝ Centrum Católica Museum-ի՝ PUCP-ի տնօրեն։ Բացի այդ, Պերուի Հանրապետության ռադիոյում՝ Radio Programas del Perú-ում Մելանի Պերես Կարտիեի հետ չորս տարի վարել է Noches de sábado ծրագիրը, այնուհետև Պերուի հեռուստատեսությունում՝ TV Perú-ում մշակույթի տարածմանը նպատակաուղղված և մեծ լսարան հավաքող Museos puertas abiertas ու Museos sin límites ծրագրերը։


== Աշխատություններ ==
1999 թվականին Լիմայում հրատարակել է El arte popular peruano աշխատությունը։
Թանգարանների միջազգային խորհրդի Լատինական Ամերիկայի և Կարիբյան ավազանի երկրների տարածաշրջանային կազմակերպության (ICOM-LAC)  միջոցով 2003 թվականին լույս է ընծայել Museo Presbítero Maestro : cementerio de Lima գիրքը։
Դարրձյալ Լիմայում, 2013 թվականին հրատարակել է El reino Chacha : etnografía de la región Amazonas աշխատությունը, այս անգամ արդեն՝  Casa O'Higgins թանգարանի միջոցով։


== Մեծարում ==
2014: «Մշակույթի վաստակավոր գործիչ» (կոչումը շնորհել է Պերուի մշակույթի նախարարությունը)
2018. "Toribio Rodríguez de Mendoza" մեդալ (շնորհել է Չաչապոյասի մարզային խորհուրդը)


== Մահ ==
Լուիս Ռեպետոն մահացել է Լիմայում, 2020 թվականի հունիսի 9-ին՝ 66 տարեկան հասակում, Պերուում կորոնավիրուսի համավարակի բռնկման շրջանում, COVID-19-ի պատճառով։


== Ծանոթագրություններ ==
Վաճառականների բորսա (Տագանրոգ)

Վաճառականների բորսան (ռուս.՝ Купеческая биржа) հիմնադրվել է 19-րդ դարում Տագանրոգի ծոցի ափին` առևտրային բնույթի գործառնություններ իրականացնելու համար։


== Պատմություն ==
Վաճառականների բորսան Ռուսաստանի Ռոստովի մարզի Տագանրոգ քաղաքում հայտնվել է 1801 թվականին։ Նրա տարածքը գտնվել է այնտեղ, որտեղ այժմ «Կրիստալ» գործարանն է, և ձգվել է ծովի ափի երկայնքով մինչև Դեպալդոյի քարե սանդուղքը։ 1804 թվականին բորսայի տարածքում կառուցվել են շտեմարաններ, որոնք օգտագործվել են արտերկրից բերված ապրանքները պահպանելու համար։ Շտեմարանների շինարարությունը կարգավորել են քաղաքային իշխանությունները։ Քաղաքագլուխ Բ. Բ. Կամպենհաուզենի կարգադրության համաձայն` 1804-1806 թվականներին վաճառականների բորսայի տարածքում արգելված էր փայտե խանութների կառուցումը։ Շինություններ կառուցելու համար թույլատրվում էր օգտագործել միայն քար, և շտեմարանները ծածկել կղմինդրով։
1805 թվականին ստեղծվել է Տագանրոգի մաքսային շրջանը։ Նրա կազմում եղել են Ռոստովի, Մարիուպոլի ուղեկալները, Կերչի և Բերդյանսկի մաքսատները։
1807 թվականին վաճառականների բորսայի տարածքում սկսել է աշխատել քաղաքային «Վաժնի» քարե կշեռքը։ 1816 թվականի դրությամբ ավարտվել է ապրանքների պահպանման համար քարե շտեմարանների շինարարությունը։ 1850-ական թվականներին սալապատվել են դեպի բորսա իջնող զառիվայրները։ 19-րդ դարի վերջում բորսայով դեպի նավահանգիստ անցնում էր երկաթուղու ճյուղը։
Տագանրոգի տարածքում գործել են օտարերկրյա բազմաթիվ հյուպատոսություններ։ Դա պայմանավորված է եղել տարածաշրջանի առանձնահատկություններով։ Գործել են արտահանման գրասենյակներ, որոնք հաց են արտահանել արտերկիր։ Օտարերկրյա հյուպատոսները ներկայացնում էին այնպիսի երկրներ, ինչպիսիք են Գերմանիան, Շվեդիան, Ֆրանսիան, Մեծ Բրիտանիան, Իսպանիան, Թուրքիան, Իտալիան, Հունաստանը, Դանիան, ԱՄՆ-ը, Պարագվայը, Բելգիան։ Ցորենը Տագանրոգից տեղափոխվում էր Լոնդոն և Սիցիլիայի մակարոնի գործարաններ։ Հացահատիկն արտահանում էին անգլիացիները, ֆրանսիացիները, իտալացիները և հույները։
Տագանրոգի նավահանգիստ իրենց ապրանքները բերում էին Սինոպից, Տրապիզոնից և Կերասունից ժամանող նավերը։ Բերվում էին առավելապես ընկույզ, ցիտրուսային մրգեր, գինի, փայտամթերք և համեմունքներ։ Այստեղ օտարերկրյա վաճառականները գնում էին ձկնկիթ և բարձր տեսակի ալյուր։ Նրանցից ոմանք որոշում էին մնալ Տագանրոգում` փոխելով գործունեության ոլորտը և փռեր բացելով։ Վաճառականների բորսան աստիճանաբար սկսեց կորցնել իր արդիականությունը։ Պահեստները սկսեցին փլուզվել։ Նրանց տեղում հայտնվեցին ատաղձագործական ֆաբրիկաներ և այլ ձեռնարկություններ։ Մնացին միայն Ի. Ն. Նոժնիկովի, Ի. Մ. Պարխոմենկոյի և Կ. Մ. Դոբրովոլսկայայի խոշոր պահեստները։


== Ծանոթագրություններ ==


== Արտաքին հղումներ ==
Биржа купеческая Archived 2017-03-27 at the Wayback Machine.
Լա Պաս (դեպարտամենտ Կոլոնիա)

Անվան այլ կիրառումների համար տե՛ս՝ Լա Պաս (այլ կիրառումներ)Լա Պաս (իսպ.՝ La Paz), բնակավայր Ուրուգվայի հարավարևելյան մասում, Կոլոնիա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 603 մարդ։

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
План Ла-Паса Archived 2012-10-10 at the Wayback Machine.
Միխալ Կադլեց

Միխալ Կադլեց (չեխ․՝ Michal Kadlec, դեկտեմբերի 13, 1984(1984-12-13), Վիշկով), չեխ ֆուտբոլիստ, «Սլովացկո» ակումբի և Չեխիայի ազգային հավաքականի պաշտպան։ 1996 թվականի Եվրոպայի փոխչեմպիոն Միրոսլավ Կադլեցի որդին։


== Կարիերա ==


=== Ակումբային ===
Միխալ Կադլեցը «Ալսենբոռն»,  «Կայզերսլաուտերն» և «Սլովացկո» («Սինոտ») ֆուտբոլային դպրոցների սան է։ Նա իր պրոֆեսիոնալ կարիերան սկսել է 2001 թվականին «Սլովացկո» ակումբում, որում իր նորամուտը նշել է Օստրավայի «Բանիկի» դեմ խաղում։ 2005 թվականին տեղափոխվել է Պրահայի «Սպարտա»։ Ակումբի կազմում նա երկու անգամ նվաճել է Չեխիայի չեմպիոնի տիտղոսը և երեք անգամ՝ Չեխիայի գավաթը։
2008 թվականին Միխալը վարձավճարով տեղափոխվել է գերմանական «Բայեր 04»։ 2009 թվականի հունվարին նա պայմանագիր է ստորագրել լևերկուզենյան ակումբի հետ մինչև 2013 թվականը։
2013 թվականի հունիսին Կադլեցը տեղափոխվել է թուրքական «Ֆեներբահչե», որի կազմում 2013/14 մրցաշրջանում դարձել է Թուրքիայի չեմպիոն, իսկ 2014 թվականին՝ երկրի սուպերգավաթակիր։
2016 թվականի մայիսին հայտնի է դարձել, որ Միխալը վերադառնում է «Սպարտա»՝ ակումբի հետ կնքելով երեք տարվա պայմանագիր։
Այնտեղ նա մնացել է մինչև 2018 թվականի օգոստոս, երբ ազատ գործակալի կարգավիճակով տեղափոխվել է «Սլովացկո» ակումբ, որտեղ էլ այժմ խաղում է։


=== Ազգային հավաքականում ===
2002 թվականից Կադլեցը խաղացել է երկրի պատանեկան և երիտասարդական հավաքականներում, իսկ Չեխիայի ազգային թիմի կազմում նորամուտը նշել է 2007 թվականի նոյեմբերի 17-ին Սլովակիայի ազգային հավաքականի հետ խաղում, իսկ առաջին գոլը ազգային թիմում խփել է հաջորդ տարվա մայիսի 30-ին Շոտլանդիայի հավաքականի հետ ընկերական խաղում։ 
Եվրոպայի 2008 և 2012 թվականների առաջնությունների մասնակից է, Եվրոպայի 2016 թվականի առաջնությունում նույնպես ազգային թիմի կազմում էր, բայց ոչ մի հանդիպման չի մասնակցել։
Ընդհանուր առմամբ հավաքականում անցկացրել է 67 խաղ և խփել 8 գոլ։


== Նվաճումներ ==
«Սպարտա» (Պրահա)

Չեխիայի չեմպիոն (2)՝ 2004/05, 2006/07
Չեխիայի գավաթակիր (3)՝ 2005/2006, 2006/2007, 2007/2008«Ֆեներբահչե»

Թուրքիայի չեմպիոն՝ 2013/14
Թուրքիայի սուպերգավաթակիր՝ 2014


== Ծանոթագրություններ ==


== Արտաքին հղումներ ==
Պրոֆիլը «Սլովացկո» ակումբի պաշտոնական կայքում Archived 2021-04-28 at the Wayback Machine.(չեխ.)
Պրոֆիլը Չեխիայի ֆուտբոլային ասոցիացիայի կայքում(չեխ.)
Պրոֆիլը Առաջին լիգայի պաշտոնական կայքում(չեխ.)
Lifan X60

Lifan X60, կոմպակտ քրոսովեր, արտադրության գործարկված Չինաստանում 2011 թվականին։ Մեքենան համալրվում է բենզինային 1,8 լիտր ծավալով շարժիչով, 5-աստիճան փոխանցումատուփով և առջևի տանող անիվներով։ Մշակման համար հիմք է վերցվել Toyota RAV4 ավտոմեքենան։
Lifan X60 դիտման է ներկայացվել «Զա ռուլյոմ» ամսագրին։ Որպես դրական կողմ լրագրողները նշել են՝ լավ դիզայնը, ընդարձակ ձևափոխվող սրահը, հարդարման բավականին որակյալ նյութերը, հարուստ համալրմամբ մատչելի գինը։ Բացասական կողմերը՝ վատ նվագարկիչը, կառավարելիությունը և արգելակները։
Lifan X60 ստացել է խիստ բացասական գնահատականներ մեկնաբանների կողմից, որոնք ուշադրություն են դարձրել հավաքման և նյութերի ցածր որակինշ, ինչպես նաև անվտանգության տեսանկյունից վիճահարույց ինժեներական լուծումներ։ Chinese New Car Assessment Program (C-NCAP) քրաշ-թեատերի արդյունքներով մոդելը ստացել է չորս աստղ։


== Արտադրություն ==
Lifan X60-ը հավաքում են Չերկեսի Դերվայս գործարանում։ Հավաքումը սկսվել է 2012 թվականի հոկտեմբերին։ Չինական շուկայում քրոսովերը վաճառքի է հանվել ավելի վաղ՝ 2011 թվականի ամռանը։ X60 հավաքվում է Չինաստանից մատակարարվող դետալներից։ «Դերվայս» գործարանը իրականացնում է թափքի ներկումը, եռակցումը և հավաքումը։


== Առաջին ձևափոխություն ==
Առաջին ձևափոխությունը կատարվել է 2015 թվականին։ Lifan X60-ը ձեռք է բերել ավտոմատ փոխանցումատուփ։
Ձևփոխության ընթացքում փոփոխվել են.

Հովացման ճաղավանդակը
Հետևի օպտիկան
Անիվների շրջակալների պլաստմասային վրադիրներըՀիմնական բնութագրերը

Դինամիկ բնութագրերը


== Ծանոթագրություններ ==